
Жылу энергиясын есепке алудың үш құрылғысын зерттеп-қарау, жобалау, жеткізу, монтаждау, іске қосу-баптау және пайдалануға беру жөніндегі жұмыстарды орындауға арналған
ТЕХНИКАЛЫҚ ЕРЕКШЕЛІК

Объектінің атауы: Көппәтерлі тұрғын үйдің жылумен жабдықтауға қосылуының үш бөлек нүктесінде орналасқан жылу энергиясын коммерциялық есепке алудың үш дербес торабы бойынша жұмыстардың толық кешенін (оның ішінде нысанды тексеру, жобалау құжаттамасын әзірлеу, жабдықтар мен материалдарды жеткізу, монтаждау, іске қосу-баптау және пайдалануға беру) орындау.   
Объектінің сипаттамасы: Алматы қаласы, Райымбек даңғ., 508-үй

Жұмыстарды орындау үшін негіздеме: Райымбек даңғ., 508-үй бойынша УТ-2 бастап УТ-3 дейінгі учаскеде  ТМ-5-39 жылу магистралін жаңғырту аясында бұрын көппәтерлі үйдің техникалық жертөлесінде үш жылу тарату пункті бойынша жылу энергиясының тұтынылуын өлшейтін бірыңғай жылу энергиясын есептеу құрылғысы орнатылған болатын.
Жаңғырту жұмыстарының нәтижесінде тұрғын үйдің жылумен жабдықтау схемасы өзгертілді: бұрынғы жылу кірісі әрқайсысының жеке жылу пункті бар үш тәуелсіз кірмеге бөлінді.
Қазіргі уақытта жылу энергиясын жеке коммерциялық есепке алуды қамтамасыз ету үшін үш жылу пункттерінің әрқайсысына жеке есептеу құрылғысын орнату қажеттілігі туындады.

1. Жұмыстар тізбесі
	№
	Жұмыстардың атауы
	Өлш. бірл.
	Саны

	1
	Үш жылу кірмелерін және элеваторлық тораптарын тексеру
	жұмыс
	1

	2
	Жобалау қызметін әзірлеу және келісу
	жұмыс
	1

	3
	Жабдықтарды, материалдарды және құрамдауыш бөлшектерді жеткізу
	жиынтық
	3

	4
	Дәнекерлеу және механикалық-монтаждау жұмыстары
	жұмыс
	3

	5
	Электрмонтаждау жұмыстары
	жұмыс
	3

	6
	Жылу энергиясын есепке алу аспаптарын монтаждау
	жұмыс
	3

	7
	GSM-модемдерді монтаждау және баптау
	жұмыс
	3

	8
	Іске қосу-баптау жұмыстары
	жұмыс
	3

	9
	Деректерді "АлЖЖ" ЖШС-ң серверіне беруді баптау
	жұмыс
	3

	10
	Есепке алу аспаптарын пайдалануға енгізу
	жұмыс
	3


2. Жабдықтар мен материалдар
Әр есепке алу аспабына мыналар қарастырылады:
	№
	Атауы
	Саны

	1
	Жылу есептегіш
	1 дана

	2
	Шығын өлшегіштер
	2 дана

	3
	Кедергі термотүрлендіргіштерінің таңдап алынған жұбы
	1 жиынтық 

	4
	Ду50 лайұстары
	1 дана

	5
	Ду50 шар краны
	4 дана

	6
	Байланыстырғыш арматура: ернемектер, құбырлар, төсемдер, бекіткіш және басқалар
	1 жиынтық

	7
	Электр шкафы және электрмонтаждау жиынтығы
	1 жиынтық

	8
	Деректерді берудің GSM-модемі
	1 жиынтық


Ескертпе: Шығын өлшегіштердің нақты түрлері мен диаметрлері, сондай-ақ жабдық конфигурациясы зерттеу және жобалау нәтижелері негізінде анықталады.
3. Техникалық талаптар
Есепке алу аспаптары:
· беруші және қайтарушы құбырлармен жылу жеткізгіш шығынын өлшеуді қамтамасыз етуі;
· беруші және қайтарушы құбырлардағы жылу жеткізгіштің температурасын өлшеуі;
· жылу энергиясы мөлшерін есептеуді қамтамасыз етуі;
· өлшеу ақпаратын мұрағаттауды жүзеге асыруы;
· мұрағат деректерін сақтауды қамтамасыз етуі;
· көрсеткіштерді қашықтан алу мүмкіндігінің болуы;
· деректерді "Алматы жылу жүйесі" ЖШС-ң серверіне автоматты түрде беруді қамтамасыз етуі;
· Тапсырыс беруші пайдаланатын есепке алу жүйесімен үйлесімділікті қамтамасыз етуі тиіс.
Жабдықтар бір бірімен үйлесе алуы және жобалық шешімдерге сай болуы тиіс.
4. Жабдықтар мен өлшеу құралдарына қойылатын талаптар
1. Барлық жеткізілетін жабдықтар жаңа, бұрын пайдаланылмаған және 2026 жылдан кейін жасалған болу керек.
2. Өлшеу құралдарының жеткізген және пайдалануға енгізген кезде жарамды метрологиялық салыстырып тесеруі болу керек.
3. Өлшеу құралдарының тексеру аралығы осы талап өлшеу құралының бекітілген типіне және Қазақстан Республикасы заңнамасының талаптарына сай болған жағдайда кемінде 4 (төрт) жылды құрау керек.
4. Өлшеу құралдарын Қазақстан Республикасының аумағында пайдалануға рұқсат болу керек.
5. Орындаушы техникалық деректер парақтарын, өндірілген күнін көрсететін құжаттарды және өлшеу құралдарының жарамды тексеруден өткенін растайтын құжаттарды ұсынуы тиіс.
6. Жабдық Қазақстан Республикасының қолданыстағы нормативтік құжаттарының талаптарына сәйкес келуі тиіс.
5. Деректерді беру
Әр есепке алу аспабы үшін GSM/GPRS-модем қарастырылады. 
Орындаушы деректерді беру жабдығын орнату, қосу және баптау жұмыстарын жүзеге асырады, сондай-ақ әрбір есептеу құрылғысынан «Алматы жылу желілері» ЖШС серверіне көрсеткіштердің дұрыс берілуін қамтамасыз етеді.
Байланыс болмаған жағдайда, есептеу құрылғысы өлшеу деректерінің мұрағатын сақтап, байланыс қалпына келтірілгеннен кейін оларды беруі тиіс.
6. Жобалау және монтаждау
Монтаждау жұмыстарын бастамас бұрын, Орындаушы жылумен жабдықтауға қосылатын үш нүктені және элеваторлық тораптарды тексеріп, құбыржолдың нақты параметрлері мен жабдықты орнату орындарын анықтауы тиіс.
Тексеру нәтижелері негізінде жобалау құжаттамасы әзірленеді; ол Тапсырыс беруші мен «Алматы жылу желілері» ЖШС-нің бекітуіне жатады.
Монтаждау, дәнекерлеу және электр монтаждау жұмыстары қауіпсіздік талаптары мен қолданыстағы нормативтік құжаттарға сәйкес «толық аяқталғанға дейін» орындалады.
7. Кепілдік міндеттемелер:
Жеткізілген жабдық пен орындалған жұмыстарға кепілдік мерзімі есептеу аспаптары пайдалануға берілген күннен бастап кемінде 12 айды құрайды.
Кепілдік мерзімі ішінде Орындаушы жабдықтағы ақаулардың жойылуын және есепке алу мен деректерді беру құрылғыларының жұмысқа қабілеттілігінің қалпына келтірілуін қамтамасыз етуге тиіс.
8. Атқару құжаттамасы
Жұмыстар аяқталған соң Орындаушы Тапсырыс берушіге мыналарды табыстайды:
· үш есепке алу торабының атқару схемаларын;
· орнатылған жабдықтың төлқұжаттарын:
· өлшеу құралдарын салыстырып тексеру туралы құжаттарды;
· пайдалану құжаттамасын;
· іске қосу-баптау жұмыстарының хаттамаларын;
· орындалған жұмыстар актілерін;
· деректерді жіберудің бапталғанын растайтын құжаттарды;
· есепке алу аспаптарын пайдалануға енгізу туралы құжаттарды.
9. Жұмыстарды орындау нәтижесі
Жұмыс аяқталғаннан кейін, Алматы қаласы, Райымбек даңғ., 508-үй мекенжайы бойынша орналасқан тұрғын үй ғимаратының жылумен жабдықтауға арналған үш қосылу нүктесінің әрқайсысы үшін бір-бірден, барлығы үш тәуелсіз коммерциялық  жылу энергиясын есептеу торабы орнатылып, пайдалануға берілуі тиіс.
10. Жұмыстарды орындау мерзімі
Жұмыстардың толық көлемін орындау мерзімі — «Тапсырыс берушінің» электрондық өтінімі берілген күннен бастап 17 күнтізбелік күн ішінде, веб-портал (goszakup.gov.kz) арқылы немесе мемлекеттік сатып алу порталында көрсетілген E-mail арқылы.

